Source: http://www.onkormanyzatiklub.hu/elemzesek/14671-lehet-nepszavazas-a-stadionrol
Timestamp: 2019-12-14 11:52:49+00:00

Document:
Lehet népszavazás a stadionról
2019. október 24. csütörtök, 06:00
A Kúria felülbírálta a Nemzeti Választási Bizottság határozatát, szerinte lehet népszavazást tartani arról, hogy épüljön-e atlétikai stadion a Csepel-sziget csúcsán, ezért a bíróság hitelesítette az erről szóló népszavazási kezdeményezést.
Az NVB határozata ellen Kassai Dániel a Kúriához fordult, amely hétfőn hitelesítette a kérdést, megváltoztatva az NVB döntését. A bíróság a végzésébe szerint a kérdés nem arra vonatkozik, hogy a Budapesti Atlétikai Stadion egyáltalán ne épülhessen meg, hanem az építkezés megkezdésének 2023. január 1-jéig történő elhalasztását célozza. A bíróság szerint tehát azt kellett vizsgálni, hogy az építkezés elhalasztásáról rendelkezhet-e az Országgyűlés egy eredményes népszavazást követően.
A Kúria megítélése szerint a népszavazási kérdés nem a beruházás megvalósításának teljes meghiúsítására, csupán időbeli elhalasztására irányul. Így közvetve sem befolyásolja és akadályozza a hatósági engedélyezési eljárások lefolytatását. Nem érinti a kormány hatáskörébe tartozó kérdést, azaz az Országgyűlés hatáskörébe tartozónak minősül.
A bíróság vizsgálta az egyértelműség követelményének teljesülését is, és arra jutott, nem ért egyet az NVB-vel abban, hogy az érintett helyszínnek a település megjelölése nélküli, pusztán helyrajzi szám alapján történő megadása, helyismeret hiányában a választópolgárok jelentős részének nem egyértelműen meghatározható. A Kúria álláspontja szerint a választópolgárnak lehetősége van arra, hogy a helyrajzi szám és az atlétikai stadionra való utalás alapján a területet beazonosítsa, és kétséget kizáróan meg tudja állapítani, hogy a kérdés a Budapesti Atlétikai Stadion létesítésével kapcsolatos. A Kúria szerint a kérdésben szereplő elírás – Soroksári helyett Soroksági – nem értelemzavaró. Mindezek alapján a bíróság hitelesítette a népszavazási kérdést. A végzés jogerős.
Elkaszálta az NVB a vagyonosodási vizsgálatra irányuló népszavazást
Mégsem kell népszavazást tartani
Érvénytelen a megyeváltásról szóló népszavazás

References: Kúria 
 bíróság 
 bíróság 
 bíróság 
 Kúria 
 bíróság 
 Kúria 
 Kúria 
 bíróság